85 
stensleret, skjøndt der dog ogsaa i dette kan være ligesom 
en Antydning af Lagdeling tilstede. 
Ved Studiet af denne Dannelse har man ikke faa 
Vanskeligheder at kjæmpe med, Den har hverken den 
Ensformighed, tydelige Lagdeling eller de organiske Levninger, 
som saa mange andre Dannelser, hvorfor man ved disse 
langt lettere kan anstille Sammenligninger med Hensyn til 
Aldersfølgen. Leret er paa et Sted blevet sammenblandet 
med Silurformationens, paa et andet med Kridtformationens 
og paa et tredie med Brunkulformationens Stenarter, hvil¬ 
ket har en væsentlig Indflydelse paa dets Farve og Sam¬ 
mensætning, saa at det efter det Indblandedes Beskaf¬ 
fenhed kan være grønligt, hvidt, ja, endog næsten aldeles 
sort, og dog være samtidige Dannelser. Dertil kommer 
endnu en anden Omstændighed, der vanskeliggjør Sammen¬ 
ligningen mellem dem, og det er, at de tidligst afsatte Mas¬ 
ser kunne være aldeles bortfjernede ved senere Glacialvirk¬ 
ninger, og kun det sidst afsatte efterladt tilbage, uden at 
dette behøver at henhøre til de ældste Glacialdannelser, 
om det end nu paa et givet Sted ligger nederst, hvilende 
paa palæozoiske, sekundære eller tertiære Dannelser. Af¬ 
slibningen og de talrige Striber paa Overfladen af Graniten, 
Nexø-Sandstenen, de grønne Skifere og Orthoceratitkalken 
paa Bornholm, af Faxekalken og Saltholmskalken paa 
Sjælland indeholder et Bevis paa den uhyre Afhøvling, som 
de have været udsatte for, ligesaa vel som Klipperne paa 
den skandinaviske Halvø. Vi kunne derfor paa saadanne Ste¬ 
der ikke være sikkre paa at træffe det tidligst afsatte (ældste) 
Materiale, som enten kan være aldeles bortført, eller i det 
mindste saa blandet med senere hidførte Masser, at dets 
oprindelige Beskaffenhed derved bliver vanskeligere at ud¬ 
finde. Dette gjælder naturligvis især alle de høiere lig¬ 
gende Partier af den faste Undergrund. 
Der kan ikke være nogen Tvivl om , at hvor Kridt¬ 
formationens Overflade har bestaaet af Skrivekridt, maa 
dette i hele Glacialperioden have været udsat for lig- 
